Jagoda Buić

Jagoda Buić (Split, Kroazia, 1930eko martxoaren 14a - Venezia, Italia, 2022ko urriaren 17a) ehungintza-artista jugoslaviarra eta gero kroaziarra izan zen. Lehengaiez baliatzen zen bere tapiz monumentalak egiteko.  

 Biografia 
Jagoin Buić 1918-1941 bitartean iraun zuen Jugoslaviako Erresuman jaio zen, intelektualez eta militante politikoez osaturiko familia batean. Artearen Historia ikasi zuen Zagreb-eko Arte Aplikatuen Eskolan eta hiri bereko Unibertsitatean. 1952an Erromara joan zen eszenografia ikastera Cinecitta estudioetan. Geroago, Venezian, jantziaren historia eta sorkuntza ikasi zituen. 1954an Split-eko Antzoki Nazionalean lan egin zuen. Han, jantziak eta dekoratuak egiten zituen.

1959an, Jagoin Buićek tapizgintzan aritzea eta artista independente bihurtzea erabaki zuen. 1961ean, Belgrad-en tapiz monumental bat egin zuen Jugoslaviako gazteen jaiak zirela eta, baita Jugoslaviako presidente Josip Broz Titoren urteurrena ospatzeko ere.1963an, bigarren tapiz monumental bat egin zuen presidentearen egoitzan jartzeko.

Ariadnaren mitoa erabiltzen zuen bere praktika artistikoari buruz teorizatzeko, eta artilezko hariak espazio hutsekin nahasten zituen obraren egitura sortzeko. Buićen lanetan presente daude bere sustrai eslaviarrak eta antzinako ehuntze teknikak. Landa inguruetan bertako ehule eta tindatzaileekin lan egiten zuen. Zuntz naturalak ehuntzen zituen, hala nola, artilea eta sisala. Buićen tapizak eskulturak izaten ziren. Bere instalazioek bat egiten zuten arkitekturarekin, eta antzerki-dekoratuen eta tapizeriaren arteko topaketa izaten ziren. 

1969an, New Yorkeko MOMAn Wall Hangings erakusketa aurkeztu zuen. 1975eko irailean, Parisko Arte Modernoaren Museoak haren erakusketa bat antolatu zuen. 1976an Nantesko Arte Apaingarrien Museoak bere azken lanak aurkeztu zituen. 1991n, bere lana Angers-eko Musée Jean-Lurçat et de la Tapisserie contemporaine museoan erakutsi zuten. 2011n, Zagrebeko Arte Aplikatuen Museoak atzera begirako handi bat eskaini zion, eta beste bat antolatu zuten, 2014an, Triesteko Revoltella Museoan ere.

2021ean, Elles font l'abstraction. Une autre histoire de l'abstraction au XXe siècle (Emakumeak abstrakziogile) erakusketanElles font de l 'abstractión. Une autre histoire de l 'abstraction au XXe siècle  XX. mendean emakume artistek abstrakzioari egindako ekarpenei buruzko erakusketa izan zen. Christine Macel izan zen haren komisarioa, eta Georges Pompidou Zentroan inauguratu zen. Bertan egon zen jendearentzat irekita 2021eko maiatzaren 19tik abuztuaren 23ra. Ondoren, Guggenheim Bilbao Museoan aurkeztu zen Emakumeak abstrakziogile izenburupean (2021eko urriaren 2tik 2022ko otsailaren 27ra), eta 2022an, Txinako West Bund Museora eraman zuten. bere lanak aurkeztu ziren beste ehun emakume artista baino gehiagoren lanen artean, Parisko Pompidou Zentroan.

 Sariak 

 Zilarrezko domina, Milango hirurtekoa, 1957
 Herder Saria, 1976
 Vladimir-Nazor saria bere obra osoagatik, Kroaziako Kultura Ministerioa, 2014.

 Oharrak eta erreferentziak 

Oharra

Erreferentziak

 Kanpo estekak 

 Jagoda Buić: textile artist, scenographer, and costume designer. Ikon Arts Foundation
 Jagoda Buić deconstructed Balkan weaving traditions, turning threads into sensuous textile environments. New East Digital Archive

Kategoria:Venezian hildakoak
Kategoria:Kroaziako artistak
Kategoria:Kroaziako emakumeak
Kategoria:Emakume artistak